google/wiki40b huggingface dataset:
१४३५ ईसा पूर्व

१४३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ओम पर्वत

महात्म्य

इस पहाड़ पर बर्फ के बीच 'ओम' या 'ऊँ' शब्द का आकार दिखता। इसी कारण इस स्थान का नाम ओम पर्वत पड़ा। पौराणिक मान्यताओं के अनुसार, हिमालय पर कुल 8 प्राकृतिक ओम की आकृतियां बनी हुई हैं। इनमें से अबतक केवल ओम पर्वत की ही आकृति के बारे में पता चल सका है।ये चोटी हिंदू धर्म के अलावा बौद्ध और जैन धर्म में भी विशेष धार्मिक महत्व रखती है। इस पर्वत के दूसरी तरफ पार्वती मुहर नाम का एक पहाड़ है जो इसी नाम के एक दर्रे से जुड़ा हुआ है। ओम् पर्वत को लेकर भारत और नेपाल के बीच सीमा विवाद है। दोनों देश इस पर्वत के पास सीमा रेखा को लेकर सहमत नहीं है। पर पहाड़ पर 'ऊँ' भारत की ओर दिखता है जबकि इसका पृष्ठ भाग नेपाल की ओर पड़ता है।

ओम पर्वत और आदि कैलाश

ओम पर्वत से आदि कैलाश की यात्रा लगभग 26 किलोमीटर है। ओम पर्वत नाभीदांग से दर्शनीय है। नाभि दांग से कुट्टी गांव होते हुए जौलीकांग जाने पर आदि कैलाश के दर्शन प्राप्त होते हैं।। भारत से कैलाश-मानसरोवर की यात्रा पर जाने वाले यात्री लिपुलेख दर्रे के नीचे बने शिविर से इस पर्वत के दर्शन कर सकते हैं। कई यात्री ओम पर्वते के दर्शन के लिए नाभिधांग कैंप का रास्ता पकड़ते हैं।

पर्वतारोहण के प्रयास

कई पर्वतारोहियों के दल इस पर्वत की चोटी पर पहुंचने का प्रयास कर चुके हैं। इस संबन्ध में सबसे पहला ब्रिटिश और भारतीय पर्वतारोहियों के संयुक्त दल ने किया था। दल ने इस पर्वत की धार्मिक मान्यता का सम्मान करते हुए शिखर से 30 फीट पहले ही रुक जाने का फैसला किया था लेकिन मौसम खराब हो जाने की वजह से इस दल को चोटी से 660 पहले ही लौट आना पड़ा।8 अक्टूबर 2008 को एक दूसरे दल ने इस पर्वत के शिखर पर चढ़ने का प्रयास किया और शिखर के प्रति सम्मान दिखाते हुए ये दल चोटी से कुछ मीटर पहले ही लौट आया।

कैलाश-मानसरोवर यात्रा मार्ग

धारचुला के रास्ते कैलाश-मानसरोवर की यात्रा पर जाने वाले तीर्थ-यात्रियों को रास्ते में ओम पर्वत के दर्शन होते हैं।
नया रायपुर

नामकरण

२१ अगस्त २०१८ को छत्तीसगढ़ के पूर्व मुख्यमंत्री , रमन सिंह ने घोषणा कर नया रायपुर का नाम बदलकर भारत के पूर्व प्रधानमंत्री, अटल बिहारी वाजपेयी के नाम पर अटल नगर रख दिया गया। पर अब भूपेश बघेलने नवा रायपुर रखने का आदेश दिया है ।

नगर स्थापना

छत्तीसगढ़ की राजधानी के तौर पर नया रायपुर प्रस्तावित किय्या गया है। यह एक विश्वस्तरीय परियोजना है जिसमे की वर्तमान रायपुर से २४ किमी दूर एक नए शहर का सृजन किया जा रहा है। इस के लिए एक बड़े छेत्र की भूमि का अनुग्रहण किया जा रहा है, प्रस्तावित है की कुल ८०००० हेक्टेयर भूमि अनुग्रहित की जायेगी। नये रायपुर में २२५ किमी पक्की सड़क बनाना प्रस्तावित हैं। वर्ष 2014 में मंत्रालय नया रायपुर स्थान्तरित हो चुकी है।
ज़रफ़शान नदी

ज़रफ़शान नदी (ताजिकी: Дарёи Зарафшон, दरिया-ए-ज़रफ़शान; अंग्रेज़ी: Zeravshan River, ज़ेरवशान रिवर) मध्य एशिया की एक नदी है।
यह ताजिकिस्तान में पामीर पर्वतमाला में शुरू होती है और ३०० किमी पश्चिम की और ताजिकिस्तान के अन्दर ही बहती है। ताजिकिस्तान के पंजाकॅन्त (Панҷакент) शहर से गुज़रती हुई फिर यह उज़बेकिस्तान में दाख़िल होती है और उत्तर-पश्चिम की तरफ़ बहती है। फिर यह समरक़न्द की प्रसिद्ध नगरी के पास से निकलती है, जो पूरी तरह इस नदी द्वारा बनाए गए नख़लिस्तान (ओएसिस) पर निर्भर है (बिना इस नदी के यह एक मरूभूमी होता)। समरक़न्द से आगे चलकर उज़बेकिस्तान के नवोइ (Навоий) और बुख़ारा के शहरों से गुज़रकर क़ाराकुल शहर पहुँचती है और फिर आगे के रेगिस्तान की रेतों में ओझल हो जाती है। किसी ज़माने में यह और भी आगे चलकर अपने पानी को आमू दरिया में मिला देती थी, लेकिन वर्तमान में उस तक पहुँचने से पहले ही रेगिस्तान इसे सोख लेता है। इस बदलाव का मुख्य कारण यह है कि ज़रफ़शान का बहुत सा पानी अब सिंचाई के लिए खींच लिया जाता है जिस से इसके आगे के हिस्से में पानी का बहाव बहुत ही कम हो चुका है।

उच्चारण सहायता

ध्यान दीजिये की "बुख़ारा" जैसे शब्दों में 'ख़' की ध्वनि का उच्चारण 'ख' से थोड़ा भिन्न है।
हाल-ए-दिल

कहानी

इसकी कहानी तब शुरू होती है, जब अंजाने में शेखर (नकुल मेहता) गलती से रोहित (अध्ययन सुमन) को टक्कर मार देता है, जिससे उसके हाथ में रखे सारे कागज उड़ने लगते हैं। शेखर जल्दी जल्दी में वहाँ से चले जाता है, और उन कागजों में से से एक कागज संजना (अमिता पाठक) के चेहरे में आ कर रुक जाता है। इस तरह रोहित और संजना की मुलाक़ात होती है और दोनों जल्द ही एक दूसरे से प्यार करने लगते हैं।
एक दिन ट्रेन में शेखर और संजना की मुलाक़ात होती है। इस बात से अंजान कि वो पहले से किसी और से प्यार करती है, वो उसे पटाने की कोशिश करते रहता है। बाद उसे पता चलता है कि वो रोहित से प्यार करती है। उसके बाद उसे पता चलता है कि रोहित की मौत हो चुकी है। संजना अपने घर लौट जाती है।
शेखर उसके घर का पता हासिल कर रात को जब उसके घर आता है तो दुःखी संजना को एक पल के लिए अंधेरे में लगता है कि रोहित वापस आ गया और वो दौड़ कर उसके गले लग जाती है, पर जैसे ही रोशनी वापस आ जाती है, तो वो शेखर को देख कर गुस्सा हो जाती है। शेखर उसका दिल जीतने के लिए सात दिनों तक भूखे पेट उसके घर के सामने रहने का फैसला करता है।
हर दिन वो उसे एक एक खत में उसके सात आश्चर्य (सच्चाई, प्यार, त्याग आदि) के बारे में बताने लगता है। लेकिन 6 दिन पूरे होने के बाद जब संजना 7वें दिन की सुबह बाहर देखती है तो वो वहाँ नहीं दिखता है। वो भागते हुए उसे ढूँढने लगती है और कुछ दूरी पर वो जाता हुआ दिखता है। वो उसके पास जा कर पुछती है तो कि वो एक दिन और इंतजार क्यों बिना किए जा रहा था, तो वो कहता है कि अब उसे सैनिक और राजकुमारी वाली कहानी में सैनिक के 100वें दिन पूरे होने से एक दिन पहले ही जाने का कारण समझ आ गया। वो इस कारण बस एक दिन पूरे होने से पहले ही चला गया था, क्योंकि अगर सौ दिन पूरे होने के बाद भी राजकुमारी उसे नहीं मिलती तो उसका दिल टूट जाता, और अगर वो उससे एक दिन पहले ही चले जाता है तो उसे ऐसा लगते रहेगा कि एक दिन और रुक जाता तो वो आ जाती। उसके बाद संजना कहती है कि क्या तुमने उस राजकुमारी के बारे में सोचा है कि "उसके एक दिन पहले बिना बताए जाने के बाद वो क्या करती? वो सारी जिंदगी उस सैनिक के बारे में सोचते रहती और उसका इंतजार करते रहती है। चाहे उस कहानी का अंत कुछ भी हो, पर मैं वो राजकुमारी नहीं बनना चाहती।" बाद में दोनों गले मिलते हैं और कहानी समाप्त हो जाती है।
प्रबोधानन्द सरस्वती

श्री प्रबोधानन्द सरस्वती वास्तव मै सरस्वती के ही अवतार थे बुद्धि मै| ये बगाल के रहने वाले थे| श्री वृंदावन आकर ये श्री हित महाप्रभु के शिस्य हुये|
वायकॉम

वायकॉम इंक॰ (अंग्रेज़ी: Viacom) एक अमेरिकी बहुराष्ट्रीय मीडिया कंपनी है, जिसकी रुचि खास कर फिल्मों और धारावाहिकों में होती है। ये कमाने के मामले में दुनिया का नौवा सबसे बड़ा ब्रॉडकास्टिंग, केबल और मीडिया कंपनी है। इसका मुख्यालय न्यूयॉर्क शहर और हॉलीवुड, कैलिफोर्निया में है।
सुजानपुर टीहरा

क्षेत्र प्रोफाइल

घरों की संख्या - 1422

जनसंख्या, कुल - 7,077

जनसंख्या शहरी - 7,077

शहरी जनसंख्या (%) का अनुपात - 100

आबादी ग्रामीण - 0

लिंग अनुपात - 824

जनसंख्या (0-6 वर्ष) - 766

लिंग अनुपात (0-6 वर्ष) - 824

अनुसूचित जाति जनसंख्या - 1,548

लिंग अनुपात (एससी) - 942

अनुसूचित जाति के अनुपात (%) - 22.0

अनुसूचित जनजाति जनसंख्या - 8

लिंग अनुपात (अनुसूचित जनजाति) - 0

अनुसूचित जनजाति के अनुपात (%) - 0

साक्षर - 5,639

निरक्षर - 1,438

साक्षरता दर (%) - 89.0

रक्षा सेवाओं का प्रवेश द्वार

हिमाचल प्रदेश के हमीरपुर जिले के छोटे से ऐतिहासिक कस्बे सुजानपुर टीहरा में स्थापित भारत का 18वां सैनिक स्कूल आज देश के प्रतिष्ठित शैक्षणिक संस्थानों में शुमार हो चुका है। इस समय भारत में कुल 23 सैनिक स्कूल हैं, जो कि केंद्रीय रक्षा मंत्रालय के तहत आते हैं। 2 नवम्बर 1978 को स्थापित सैनिक स्कूल सुजानपुर टीहरा एनडीए परीक्षा में लगातार शानदार परिणाम देता रहा है। इस कारण यह संस्थान रक्षा मंत्रालय द्वारा कई बार सम्मानित किया जा चुका है। स्कूल का उद्‌घाटन तत्कालीन राष्ट्रपति डॉ॰ नीलम संजीव रेड्‌डी ने किया था। शांति काल का सवोर्च्च वीरता पुरस्कार, अशोक चक्र (मरणोपरांत) पाने वाले मेजर सुधीर वालिया इस स्कूल के दूसरे बैच के छात्र थे। कारगिल युद्ध में वीर चक्र पाने वाले मेजर संजीव जाम्वाल इसी स्कूल के नौवें बैच के छात्र रहे हैं। यह स्कूल हिमाचल के महाराजा संसार चंद की याद भी दिलाता है, जो अठारहवीं सदी में सुजानपुर के मैदान में अपने सैनिकों को ट्रेनिंग देते थे।
नेत्रकोना सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

नेत्रकोना सदर उपजिला बांग्लादेश के उत्तरी सीमा से सटे, मयमनसिंह विभाग के नेत्रकोना जिले में स्थित है।
गजरौला

नामकरण

गजरौला अंग्रेजों के जमाने का कस्वा है। गजरौला से राजपूतों का लशकर जॅगली जानवरॊ का शिकार करने बास्टा और खानपुर खादर के जॅगलॊ में जाया करते थे। गजरौला में रामचन्द॒ जी का विशाल मॅदिर है। गजरौला से ८ किमी पर गंगा नदी है। जॊ तिगरी धॉम के नाम से जाना जाता है तथा तिगरी को मुक़ित धाम के नाम से भी जाना जाता है। यहाँ हर साल काति॔क पूणि॔मा कॊ गॅगा मेला लगता है जहॉ पर लाखो लौग गॅगा में नहा कर पुण्य कमाते हैं। श्रदृालुओ की अपेछा सॅसाधनो का अभाव है। गजरौला से १२ किमी पर वॄजघाट धाम गॅगा नदी किनारे बसा है। गजरौला में उतर रेलवे का जॅक़शन है। यहाँ से प॒तिदिन हजारो याञी दिऌी मुरादाबाद लखनऊ देहरादून नजीबाबाद सहारनपुर हरिदृार को याञा करते हैं। जबकि गजरौला में कम रेलो का ठहराव है। इस बजह से याञी रॊडबेज बस का सहारा लेते हैं। चूकि गजरौला से ०८ किमी पर गॅगा नदी है। इसलिए गजरौला में बहुत समय पहले जॅगली जानवर आते थे। माना जाता है कि गजरौला में किसी समय जब यहाँ काफी जॅगल था तब यहाँ हाथियों की काफी संख्या हुआ करती थी। जब हाथी थे तो वे शोर भी करते होंगे। इसलिए इसे इस तरह समझा जा सकता है। गज+रौला। इसलिए हाथियों के शोर की वजह से नगर का नाम गजरौला पड़ा। इसके अलावा भी कई कहानियाँ प्रचलित हैं।
वर्तमान में यह एक नगर पालिका बन चुका है

समाचार पत्र

गजरौला टाइम्स एक मात्र समाचार पत्र है।
अमर उजाला
टाइम्स ऑफ इंडिया
काशीप्रसाद जायसवाल

काशीप्रसाद जायसवाल (२७ नवम्बर १८८१ - ४ अगस्त १९३७), भारत के प्रसिद्ध इतिहासकार, पुरातत्व के अंतर्राष्ट्रीय ख्याति के विद्वान् एवं हिन्दी साहित्यकार थे।

जीवन परिचय

उनका जन्म 27 नवम्बर 1881 को उत्तर प्रदेश के मिर्जापुर में एक धनी व्यापारी परिवार में हुआ था। उन्होने मिर्जापुर के लंदन मिशन स्कूल से एंट्रेंस की परीक्षा प्रथम श्रेणी में उत्तीर्ण की थी। इसके उपरान्त उच्च शिक्षा के लिये वे आक्सफोर्ड गये जहाँ इतिहास में एम ए किया। उन्होने 'बार' के लिये परीक्षा में भी सफलता प्राप्त की। भारत लौटने पर उन्होने कोलकाता विश्वविद्यालय में प्रवक्ता (लेक्चरर) बनने की कोशिश की किन्तु राजनैतिक आन्दोलन में भाग लेने के कारण उन्हें नियुक्ति नहीं मिली। अन्तत: उन्होने वकालत करने का निश्चय किया और सन् १९११ में कोलकाता में वकालत आरम्भ की। कुछ समय बाद वे पटना उच्च न्यायालय में आ गये (१९१४)।
वे सन् १८९९ में काशी नागरी प्रचारिणी सभा के उपमंत्री बने। उनके शोधपरक लेख 'कौशाम्बी', 'लॉर्ड कर्जन की वक्तृता' और 'बक्सर' आदि लेख नागरी प्रचारिणी पत्रिका में छपे। आचार्य महावीर प्रसाद द्विवेदी के 'सरस्वती' का सम्पादक बनते ही सन् १९०३ में काशीप्रसाद जायसवाल के चार लेख, एक कविता और 'उपन्यास' नाम से एक सचित्र व्यंग्य सरस्वती में छपे। काशीप्रसाद जी आचार्य रामचन्द्र शुक्ल के समकालीन थे ; दोनो कभी सहपाठी और मित्र रहे किन्तु बाद में दोनो में किंचिद कारणवश अमैत्री पनप गयी थी। 
सन् १९०९ में काशीप्रसाद जायसवाल को चीनी भाषा सीखने के लिये आक्सफोर्ड विश्वविद्यालय से छात्रवृत्ति मिली।
बिहार के तत्कालीन प्रशासक एडवर्ड गेट ने 'बिहार रिसर्च सोसाइटी' से जब 'बिहार रिसर्च जर्नल' के प्रकाशन का प्रबंध किया तो श्री जायसवाल उसके प्रथम संपादक हुए। उन्होंने 'पाटलिपुत्र' का भी संपादन किया। 'पटना म्यूजियम' की स्थापना भी आपकी ही प्रेरणा से हुई। १९३५ में 'रायल एशियाटिक सोसाइटी' ने लंदन में भारतीय मुद्रा पर व्याख्यान देने के लिये आपको आमंत्रित किया। आप इंडियन ओरिएंटल कांफ्रेंस (छठा अधिवेशन, बड़ौदा), हिंदी साहित्य सम्मेलन, इतिहास परिषद् (इंदौर अधिवेशन), बिहार प्रांतीय हिंदी साहित्य संमेलन (भागलपुर अधिवेशन) के सभापति रहे। स्वर्गीय राष्ट्रपति डा. राजेन्द्र प्रसाद के सहयोग से आपने इतिहास परिषद् की स्थापना की।
आपकी प्रकाशित पुस्तकों के नाम 'हिंदू पालिटी', 'ऐन इंपीरियल हिस्ट्री ऑव इंडिया', 'ए क्रॉनॉलजी ऐंड हिस्ट्री ऑव नेपाल' हैं। हिंदू, पालिटी का हिंदी अनुवाद (श्री रामचंद्र वर्मा) 'हिंदू राज्यतंत्र' के नाम से नागरीप्रचारिणी सभा, वाराणसी से प्रकाशित हुआ। आप नागरीप्रचारिणी पत्रिका के संपादक मंडल के सदस्य भी रहे।
महामार्ग इंजीनियरी

महामार्ग इंजीनियरी या जनपथ इंजीनियरी (Highway engineering), सिविल इंजीनियरी की एक शाखा है जो सड़कों, पुलों, सुरंगों के नियोजन, डिजाइन, निर्माण, परिचालन, और रखरखाव से सम्बन्धित है। द्वितीय विश्वयुद्ध के पश्चात २०वीं शताब्दी के उत्तरार्ध में महामार्ग इंजीनियरी का महत्व काफी बढ़ गया।
हरियाणवी सिनेमा

हरियाणवी सिनेमा उत्तर भारत के राज्य हरियाणा का सिनेमा है जो हरियाणवी भाषा में फिल्मों को प्रस्तुत करता है।

इतिहास

हरियाणवी भाषा की सर्वप्रथम फिल्म के बारे में अधिकारिक रूप से स्पष्ट नहीं हो पाया है। कई चलचित्र विशेषज्ञों के अलग अलग मत हैं कोई प्रथम हरियाणवी फिल्म धरती बताता है तो कुछ के अनुसार हरफूल जाट झुलानी वाला तथा कुछ  बीरा शेरा  को हरियाणवी की प्रथम फिल्म बताते हैं। परन्तु हरियाणवी की पहली सबसे कमाई करने वाली सबसे बड़ी हिट फिल्म १९८४ में रिलीज़ हुई चन्द्रावल थी। इसके बाद हरियाणवी फिल्मों की बाढ सी आ गई। जाट, लाडो बसंती, गुलाबो, लम्बरदार, फागुन आयौ रे, जाट हरियाणे का, जाटणी जैसी कई फिल्में रिलीज़ हुईं। आज हरियाणवी सिनेमा एक नए दौर में है।
महाबलिपुरम

अर्जुन्स पेनेन्स

यह स्थान सबसे विशाल नक्काशी के लिए लोकप्रिय है। यह 27 मीटर लंबा और 9 मीटर चौड़ा है। इस व्हेल मछली के पीठ के आकार की विशाल शिलाखंड पर ईश्वर, मानव, पशुओं और पक्षियों की आकृतियां उकेरी गई हैं। अर्जुन्स् पेनेन्स को मात्र महाबलिपुरम या तमिलनाडु की गौरव ही नहीं बल्कि देश का गौरव माना जाता है।

समुद्र-तट का मन्दिर (शोर टेम्पल)

महाबलिपुरम के तट मन्दिर को दक्षिण भारत के सबसे प्राचीन मंदिरों में माना जाता है जिसका संबंध आठवीं शताब्दी से है। यह मंदिर द्रविड वास्तुकला का बेहतरीन नमूना है। यहां तीन मंदिर हैं। बीच में भगवान विष्णु का मंदिर है जिसके दोनों तरफ से शिव मंदिर हैं। मंदिर से टकराती सागर की लहरें एक अनोखा दृश्य उपस्थित करती हैं।

रथ

महाबलिपुरम के लोकप्रिय रथ दक्षिणी सिर पर स्थित हैं। महाभारत के पांच पांडवों के नाम पर इन रथों को पांडव रथ कहा जाता है। पांच में से चार रथों को एकल चट्टान पर उकेरा गया है। द्रौपदी और अर्जुन रथ वर्ग के आकार का है जबकि भीम रथ रखीय आकार में है। धर्मराज रथ सबसे ऊंचा है। इसमे दौपदी के पांच रथमंदिर हुए। कयोकी उसके पांच पति थे। इस लिए उसके पांच रथमंदिर हुए।

कृष्ण मंडपम

यह मंदिर महाबलिपुरम के प्रारंभिक पत्थरों को काटकर बनाए गए मंदिरों में एक है। मंदिर की दीवारों पर ग्रामीण जीवन की झलक देखी जा सकती है। एक चित्र में भगवान कृष्ण को गोवर्धन पर्वत को उंगली पर उठाए दिखाया गया है।

क्रोकोडाइल बैंक

महाबलिपुरम से 14 किलोमीटर दूर चैन्नई- महाबलिपुरम रोड़ पर क्रोकोडाइल बैंक स्थित है। इसे 1976 में अमेरिका के रोमुलस विटेकर ने स्थापित किया था। स्थापना के 15 साल बाद यहां मगरमच्छों की संख्या 15 से 5000 हो गई थी। इसके नजदीक ही सांपों का एक फार्म है।

गुफाएं

वराह गुफा विष्णु के वराह और वामन अवतार के लिए प्रसिद्ध है। साथ की पल्लव के चार मननशील द्वारपालों के पैनल लिए भी वराह गुफा चर्चित है। सातवीं शताब्दी की महिसासुर मर्दिनी गुफा भी पैनल पर नक्काशियों के लिए खासी लोकप्रिय है।

मूर्ति संग्रहालय

राजा स्ट्रीट के पूर्व में स्थित इस संग्रहालय में स्थानीय कलाकारों की 3000 से अधिक मूर्तियां देखी जा सकती हैं। संग्रहालय में रखी मूर्तियां पीतल, रोड़ी, लकड़ी और सीमेन्ट की बनी हैं।

मुट्टुकाडु

यह स्थान महाबलिपुरम से 21 किलोमीटर की दूरी पर है जो वाटर स्पोट्र्स के लिए लोकप्रिय है। यहां नौकायन, केनोइंग, कायकिंग और विंडसर्फिग जसी जलक्रीड़ाओं का आनंद लिया जा सकता है।

कोवलोंग

महाबलिपुरम से 19 किलोमीटर दूर कोवलोंग का खूबसूरत बीच रिजॉर्ट स्थित है। इस शांत फिशिंग विलेज में एक किले के अवशेष देखे जा सकते हैं। यहां तैराकी, विंडसफिइर्ग और वाटर स्पोट्र्स की तमाम सुविधाएं उपलब्ध हैं।

महाबलिपुरम नृत्य पर्व

यह नृत्य पर्व सामान्यत: जनवरी या फरवरी माह में मनाया जाता है। भारत के जाने माने नृत्यकार शोर मंदिर के निकट अपनी कला का प्रदर्शन करते हैं। पर्व में बजने वाले वाद्ययंत्रों का संगीत और समुद्र की लहरों का प्राकृतिक संगीत की एक अनोखी आभा यहां देखने को मिलती है।
डॉ॰ आम्बेडकर नगर

डॉ॰ आम्बेडकर नगर (Dr. Ambedkar Nagar) अथवा महूँ (Mhow), भारतीय राज्य मध्य प्रदेश के मालवा क्षेत्र के इन्दौर जिले का एक छोटा सा छावनी कस्बा है। यह मुंबई-आगरा रोड पर इंदौर शहर के दक्षिण में 23 किलोमीटर की दूरी पर स्थित है। यह डॉ॰ भीमराव अम्बेडकर की जन्मभूमि है। सन् 2003 में मध्य प्रदेश सरकार द्वारा इस शहर का नाम बदलकर डॉ॰ आम्बेडकर नगर रख दिया गया है। महू में भारतीय थलसेना के कई इकाइयाँ है। यहाँ पर इन्फैंन्ट्री स्कूल, सेना का संचार प्रौद्योगिकी महाविद्यालय (MCTE) और थलसेना का युद्ध महाविद्यालय स्थित हैं। तथा यहां विश्व प्रसिद्ध डॉ॰ भीमराव आम्बेडकर राष्ट्रीय सामाजिक शोध संस्थान है।
पेस्टिवाइरस

पेस्टिवाइरस फ्लेविविरिदे परिवार में विषाणुओं का एक जीनस है। जो विषाणुऐं पेस्टिवाइरस के जीनस में हैं वह स्तनधारियों, बोविदे परिवार के सदस्य (पशु, भेड़, बकरियाँ शामिल हैं पर उन तक सीमित नहीं) और सुइदे परिवार(सुअर के कई जाति शामिल हैं) को संक्रमित करते हैं। वर्तमान में इस जिनस में चार जाति हैं बोवईन वायरल दस्त वाइरस १ के प्रकार जाति को समेत। इस जीनस से संबंधित रोग: रक्तस्रावी सिंड्रोम, गर्भपात, घातक श्लैष्मिक रोग।

विरिअन संरचना

छा, गोलाकार, व्यास में लगभग ५० एनएम। प्रौढ़ विरिअन में कैप्सिड प्रोटीन के अलावा तीन वाइरस-इनकोडेड झिल्ली प्रोटीन(अर्न्स, ई१, ई२) भी शामिल हैं। जीनोम रेखिक और गैर-खंडों, लंबाई में लगभग १२ केबि है।

जीनोम

पेस्टिवाइरस विषाणुओं में सकारात्मक-भावना आरएनए(कैप्सिड प्रोटीन) कि एक लड़ है। वह १२.५ किलोबेस लंबि है। कभि-कभि विरिअन में जानवर के जीनोम के अनुभाग मौजूद होते हैं जो की प्रतिलिपि किए गए हैं, हालांकि यह आम तौर पर नहीं होता। जीनोम के तीसरे अंत पर कोई पाली-ए नहीं है। इसका मतलब है इन विषाणुओं में कोई पोस्ट-ट्रांसक्रिप्शनल आशोधन नहीं हैं और सरल आरएनए जीनोम हैं। जीनोम में आरएनए दोनों संरचनात्मक और गैर-संरचनात्मक का कूटलेखन करने शामिल है। पेस्टिवाइरस का आणविक जीव विज्ञान और मानव हेपसिवाइरसों में काफी समानताएँ और विशेषताएँ हैं। जीनोम संगठन और अनुवाद रणनीति दोनो पीढ़ी के लिए अत्यधिक समान हैं। बीवीदीवी के लिए बार-बार नोनहोमोलोगस आरएनए पुनर्संयोजन आयोजन आनुवंशिक रूप से अलग विषाणुओं की उपस्थिति होति है जो मेज़बान के लिए जानलेवा हैं।
पंजाकार डेल्टा

इस प्रकार के डेल्टा का निर्माण नदियों द्वारा बहाकर लाए गये बारीक कणों के जलोढ़ पदार्थों के जमाव से होता हैं। इसमें नदी की मुख्य धारा बहुत कम शाखाओं में विभाजित हो पाती हैं।
कृष्णदेवराय

Hi{{विजयनगर साम्राज्य
कृष्णदेवराय (1509-1529 ई. ; राज्यकाल 1509-1529 ई) विजयनगर साम्राज्य के सर्वाधिक कीर्तिवान राजा थे। वे स्वयं कवि और कवियों के संरक्षक थे। तेलुगु भाषा में उनका काव्य अमुक्तमाल्यद साहित्य का एक रत्न है। इनकी भारत के प्राचीन इतिहास पर आधारित पुस्तक वंशचरितावली तेलुगू  के साथ—साथ संस्कृत में भी मिलती है। संभवत तेलुगू का अनुवाद ही संस्कृत में हुआ है।  प्रख्यात इतिहासकार तेजपाल सिंह धामा ने हिन्दी में इनके जीवन पर प्रामाणिक उपन्यास आंध्रभोज लिखा है। तेलुगु भाषा के आठ प्रसिद्ध कवि इनके दरबार में थे जो अष्टदिग्गज के नाम से प्रसिद्ध थे। स्वयं कृष्णदेवराय भी आंध्रभोज के नाम से विख्यात थे।

परिचय

जिन दिनों वे सिंहासन पर बैठे उस समय दक्षिण भारत की राजनीतिक स्थिति डाँवाडोल थी। पुर्तगाली पश्चिमी तट पर आ चुके थे। कांची के आसपास का प्रदेश उत्तमत्तूर के राजा के हाथ में था। उड़ीसा के गजपति नरेश ने उदयगिरि से नेल्लोर तक के प्रांत को अधिकृत कर लिया था। बहमनी राज्य अवसर मिलते ही विजयनगर पर आक्रमण करने की ताक में था। चिन्नादेवी व तिरुमालादेवी कृष्णदेवराय की पत्नियाँ थी। चिन्नादेवी तिरुमालादेवी से आयु में बड़ी थी। चिन्नेशवरी, चिन्नाकुमारी व वेन्गलम्बा चिन्नादेवी की पुत्रियाँ हैं। तिरुमालुमबा,तिरुमलराय व रामराया तिरुमालादेवी पुत्र-पुत्रियाँ हैं।  
कृष्णदेवराय ने इस स्थिति का अच्छी तरह सामना किया। दक्षिण की राजनीति के प्रत्येक पक्ष को समझनेवाले और राज्यप्रबंध में अत्यंत कुशल श्री अप्पाजी को उन्होंने अपना प्रधान मंत्री बनाया। उत्तमत्तूर के राजा ने हारकर शिवसमुद्रम के दुर्ग में शरण ली। किंतु कावेरी नदी उसके द्वीपदुर्ग की रक्षा न कर सकी। कृष्णदेवराय ने नदी का बहाव बदलकर दुर्ग को जीत लिया। बहमनी सुल्तान महमूदशाह को उन्होंने बुरी तरह परास्त किया। रायचूड़, गुलबर्ग और बीदर आदि दुर्गों पर विजयनगर की ध्वजा फहराने लगी। किंतु प्राचीन हिंदु राजाओं के आदर्श के अनुसार महमूदशाह को फिर से उसका राज लौटा दिया और इस प्रकार यवन राज्य स्थापनाचार्य की उपाधि धारण की। 1513 ई. में उन्होंने उड़ीसा पर आक्रमण किया और उदयगिरि के प्रसिद्ध दुर्ग को जीता। कोंडविडु के दुर्ग से राजकुमर वीरभद्र ने कृष्णदेवराय का प्रतिरोध करने की चेष्टा की पर सफल न हो सका। उक्त दुर्ग के पतन के साथ कृष्ण तक का तटीय प्रदेश विजयनगर राज्य में सम्मिलित हो गया। उन्होंने कृष्णा के उत्तर का भी बहुत सा प्रदेश जीता। 1519 ई. में विवश होकर गजपति नरेश को कृष्णदेवराय से अपनी कन्या का विवाह करना पड़ा। कृष्णदेवराय ने कृष्णा से उत्तर का प्रदेश गजपति को वापस कर दिया। जीवन के अंतिम दिनों में कृष्णदेवराय को अनेक विद्रोहों का सामना करना पड़ा। उसके पुत्र तिरुमल की विष द्वारा मृत्यु हुई।
कृष्णदेवराय ने अनेक प्रासादों, मंदिरों, मंडपों और गोपुरों का निर्माण करवाया। रामस्वामीमंदिर के शिलाफलकों पर प्रस्तुत रामायण के दृश्य दर्शनीय हैं।
टेंक भेदी बन्दूक

ये बंदूके टेंक का कवच भेदने के लिए प्रयोग की जाती है
ख़ोरज़्म प्रान्त

ख़ोरज़्म प्रान्त (उज़बेक: Хоразм вилояти, ख़ोरज़्म विलोयती; अंग्रेज़ी: Xorazm Province या Khorezm Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के उत्तर-पश्चिमी क्षेत्र में स्थित है। यह अमु दरिया के अंत वाले इलाक़े में स्थित है (यानि अरल सागर के पास)। प्रान्त का कुल क्षेत्रफल ६,३०० वर्ग किमी है और २००५ में इसकी अनुमानित आबादी १२,००,००० थी। ख़ोरज़्म प्रान्त की राजधानी उरगेंच शहर है। यहाँ मुहम्मद इब्न् मूसा अल्-ख़्वारिज़्मी नामक मशहूर मध्यकालीन गणितज्ञ पैदा हुए थे जिन्होनें भारतीय अंकों और दशमलव पद्दति पर ग्रन्थ लिखे थे। इन ग्रंथों का बाद में लातिनी भाषा में अनुवाद हुआ जिस से यह भारतीय आविष्कार यूरोप में प्रचलित हो गए।

नाम का उच्चारण

'ख़ोरज़्म' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
आरोन फिंच

घरेलू करिअर

फिंच कोलाक एंड डिस्ट्रिक्ट क्रिकेट एसोसिएशन (सीडीसीए) के कलैक वेस्ट क्रिकेट क्लब में एक जूनियर के रूप में खेलते थे जहां वह अपनी तरफ से एक विकेट कीपर थे। दाएं हाथ के बल्लेबाज, उन्होंने श्रीलंका में 2006 अंडर -19 क्रिकेट विश्व कप में खेला। फिंच को 2009/10 सत्र में राज्य की ओर से अपना अवसर मिला। उन्होंने एमसीजी में तस्मानिया के खिलाफ अपना पहला प्रथम शतक लगाया। उन्होंने 212 के योगदान के लिए तीसरे विकेट के साथी डेविड हसी के साथ जोड़ा। वह अंततः 102 रन पर आउट हो गए। [उद्धरण वांछित]
आरोन फिंच ने दक्षिण अफ्रीका में 2010 एयरटेल चैंपियंस लीग ट्वेंटी 20 में एक शानदार शुरुआत की, जो विक्टोरियन बुशर्सजर्स के लिए था। [उद्धरण वांछित]
7 अक्टूबर 2012 को, कप्तान के रूप में भरने के दौरान, फिंच ने गाबा में 154 रनों की रिकॉर्ड पारी खेली, जो क्वींसलैंड के गेंदबाजी आक्रमण के खिलाफ था। घरेलू वनडे क्रिकेट में विक्टोरियन के लिए यह सर्वोच्च स्कोर है।
आरोन फिंच ने 2011 में बिग बैश लीग सीज़न के उद्घाटन मैच में मेलबर्न रेनेगेड्स के लिए खेला था। 2012 में, वह मेलबर्न रेनेगेड्स के कप्तान बने, और वर्ष के बिग बैश लीग खिलाड़ी थे। [4]
11 फरवरी 2014 को, यॉर्कशायर काउंटी क्रिकेट क्लब ने फिंच के हस्ताक्षर की घोषणा की और इंडियन प्रीमियर लीग सीज़न के समापन के बाद वह मई 2014 में यॉर्कशायर के साथ जुड़ जाएगा। [8]
जुलाई 2014 में, उन्होंने लॉर्ड्स में बाइसेन्टेनरी सेलिब्रेशन मैच में एमसीसी की तरफ से खेला। [९] फिंच ने सबसे ज्यादा 181 रन बनाये और एमसीसी इलेवन ने 7 विकेट से मैच जीत लिया।
20 दिसंबर 2015 को, बिग बैश लीग में 1000 रन बनाने वाले फिंच पहले खिलाड़ी बने, जिन्होंने ब्रिस्बेन हीट के खिलाफ मैच के प्रदर्शन में 45 गेंदों में 65 रन बनाकर यह उपलब्धि हासिल की। ​​[10] [11]
14 जुलाई 2018 को, 2018 टी 20 ब्लास्ट के दौरान उन्होंने सरे के लिए 131 रनों की नाबाद पारी खेली, जो एक काउंटी मैच में सरे के लिए एक बल्लेबाज द्वारा निर्धारित सर्वोच्च टी 20 व्यक्तिगत स्कोर था।